ជូន​ចំពោះ​ឪពុកម្តាយ​ ឬ​អាណាព្យាបាល​ជាទីគោរព៖

នាពេលថ្មីៗនេះ កូនរបស់លោកអ្នកប្រហែលជាប៉ះពាល់នឹង**ជំងឺស្រែង**។ជំងឺ​ស្រែង គឺជាការឆ្លងមេរោគផ្សិតទូទៅ ដែលអាចប៉ះពាល់ដល់រាងកាយ ប្រអប់ជើង ឬស្បែកក្បាល។ វាមានឈ្មោះដូចនេះដោយសារវាបង្កើតឡើង​ពី​កន្ទួលរាងជា​រង្វង់។ ប្រសិនបើកូនរបស់លោកអ្នកមានកើតស្រែង ពួកគេអាចត្រឡប់ទៅសាលារៀនវិញ បន្ទាប់ពីពួកគេចាប់ផ្តើមព្យាបាល។

# រោគសញ្ញា​

ជំងឺ​ស្រែងជាទូទៅប៉ះពាល់ដល់សក់ ស្បែក ឬក្រចក។ នៅលើប្រអប់ជើង វាត្រូវបានគេស្គាល់ថាជាជំងឺទឹកស៊ីជើង។ នៅក្រលៀន ជារឿយៗគេហៅថា ស្រែងកង្កែប។ វាបណ្តាលឱ្យមានកន្ទួលរមាស់ដែលមានរាងជារង្វង់។ នៅលើស្បែកក្បាល វាអាចបណ្តាលឱ្យកើត​អង្គែ ឬជ្រុះសក់។

# ការរាលដាល

ជំងឺ​ស្រែងឆ្លងតាមរយៈការប៉ះពាល់ស្បែកនឹងស្បែកត្រង់កន្លែងកន្ទួលរបស់អ្នកឆ្លងជំងឺ។ វាក៏អាចរីករាលដាលនៅលើសត្វចិញ្ចឹម ឬរបស់របរប្រើប្រាស់រួមគ្នាដូចជា៖

* ក្រាសសិតសក់
* ច្រាស
* មួកសុវត្ថិភាព
* កន្សែងពោះគោ
* សម្លៀកបំពាក់
* សម្ភារៈនៅលើគ្រែដេក។

# ការ​ធ្វើ​រោគវិនិច្ឆ័យ និង​ការ​ព្យាបាល​

អ្នកផ្តល់សេវាថែទាំសុខភាព អាចធ្វើរោគវិនិច្ឆ័យជំងឺស្រែងដោយផ្អែកលើកន្ទួល។ អ្នកផ្តល់សេវាថែទាំសុខភាពអាចចេញវេជ្ជបញ្ជាព្យាបាល ឬណែនាំថ្នាំដែលគ្មានវេជ្ជបញ្ជា។

# ការ​បង្ការ

ដើម្បី​បង្ការការ​រីករាលដាលនៃ​ជំងឺ​ស្រែង៖

* • ទទួលការព្យាបាល និងបិទ​គ្របកន្ទួល។
* • កុំប្រើរបស់របររួមគ្នាដែលអាចចម្លងជំងឺស្រែង។
* • សូម​លាង​ដៃ​ឲ្យ​បាន​ស្អាត​ល្អ​បន្ទាប់​ពី​លាបក្រមួនឬប្រេងប្រឆាំងផ្សិត។

# ស្វែងយល់បន្ថែមទៀត

សម្រាប់ព័ត៌មានបន្ថែម សូមទាក់ទងអ្នកផ្តល់សេវាថែទាំសុខភាព។